**Niklas Rubin** (s. 23. joulukuuta 1995 Kungsbacka, Ruotsi) on ruotsalainen jääkiekkomaalivahti, joka pelaa SM-liigajoukkue Porin Ässissä.

Ura
---

### Seuraura

Rubin on Hanhals IF:n kasvatti. Hän nousi seuran miesten joukkueeseen jo 15-vuotiaana kaudella 2011–2012 Ruotsin neljänneksi korkeimmalla sarjatasolla maan II-divisioonassa. Kaudeksi 2014–2015 Rubin siirtyi Tingsryds AIF:n J20 SuperElit-joukkueeseen. Hän puki kauden aikana myös seuran miesten joukkueen paidan Ruotsin kolmanneksi korkeimmalla sarjatasolla HockeyEttanissa viiteen runkosarja- ja kolmeen HockeyAllsvenskanin nousukarsintasarjan otteluun, mutta Rubin jäi kuitenkin ilman peliaikaa. Joukkueen kausi päättyi sarjanousuun. Rubin siirtyi kaudeksi 2015–2016 vuoden mittaisella sopimuksella HockeyEttan-joukkue Varberg HK:hon, jossa hän pelasi kauden aikana 24 runkosarjaottelua torjuen yhdeksän voittoa ja yhden nollapelin sekä kahdeksan karsintasarjan ottelua. Rubin puki kauden aikana myös Tingsrydin paidan lainalla kahdessa Allsvenskan-ottelussa, mutta hän jäi niissä kuitenkin ilman peliaikaa.

Kaudeksi 2016–2017 Rubin palasi vuoden mittaisella sopimuksella Tingsryds AIF:n Allsvenskan-joukkueeseen. Hän pelasi tulokaskautensa aikana 39 runkosarjaottelua torjuen 21 voittoa ja yhden nollapelin sekä viisi pudotuspeliottelua torjuen kaksi voittoa ja yhden nollapelin. Rubinilla oli runkosarjassa sarjan paras torjuntaprosentti (93,9). Helmikuussa 2017 Tingsryd lainasi hänet SHL-joukkue HV71:een, jonne Rubin kiinnitettiin loppukaudeksi poissaolojen varalta. Hän jatkoi pelejään Tingsrydissä, mutta Rubin puki HV71:n kahteen viimeiseen finaaliotteluun, kun Fredrik Pettersson-Wentzel oli sivussa. Hän ei saanut Linus Söderströmin kakkosmaalivahtina peliaikaa, mutta Rubin voitti kauden päätteeksi kuitenkin Ruotsin-mestaruuden. Helmikuussa hän teki Tingsrydin kanssa vuoden mittaisen jatkosopimuksen.

Rubin siirtyi kaudeksi 2018–2019 kaksivuotisella sopimuksella SHL-joukkue Luleå HF:ään. Hän teki SHL-debyyttinsä runkosarjan kolmannella kierroksella 22. syyskuuta 2018 vieraissa HV71:tä vastaan. Rubin torjui Luulajan 5–2-tappioon päättyneessä ottelussa 25 kertaa ja hän päästi neljä maalia. SHL-uransa ensimmäisen ja kauden ainoaksi jääneen nollapelinsä Rubin pelasi 2. maaliskuuta 2019 vieraissa Timrå IK:ta vastaan. Hän torjui Luulajan 0–2-voittoon päättyneessä ottelussa 19 kertaa. Rubin jäi pääasiassa kakkosmaalivahdiksi Joel Lassinantille ja hän pelasi SHL:ssä kauden aikana 12 runkosarjaottelua torjuen kuusi voittoa. Pudotuspeleissä Rubin jäi ilman peliaikaa.

Rubin ei pelannut Luulajassa enää toista sopimuskauttaan, vaan hän siirtyi kaudeksi 2019–2020 kaksivuotisella sopimuksella Frölunda HC:hen, joka sijaitsee lähellä Rubinin kotikaupunkia Kungsbackaa. Rubin jäi varsin niukasti kakkosmaalivahdiksi Johan Mattssonille. Hän pelasi 25 runkosarjaottelua ja kaksi Mestarien liigan ottelua. Rubin voitti CHL:n mestaruuden. Kaudella 2020–2021 hän pelasi Mattssonia enemmän runkosarjaotteluita, joita Rubinille kertyi 33. Pudotuspeleissä hän pelasi kolme ottelua. Helmikuussa 2021 Rubin teki Frölundan kanssa vuoden mittaisen jatkosopimuksen. Kaudella 2021–2022 Rubin toimi Frölundan pääasiallisena kakkosmaalivahtina Matt Tomkinsille. Hän pelasi 23 runkosarja-, yhden pudotuspeli- ja kolme CHL-ottelua.

Kaudeksi 2022–2023 Rubin siirtyi vuoden mittaisella sopimuksella SM-liigajoukkue Porin Ässiin. Hän nousi liigan eliittivahtien joukkoon ja oli joukkueensa tärkeimpiä pelaajia. Hän nousi nopeasti myös kannattajien suureen suosioon. Rubin pelasi 47 runkosarjaottelua torjuen 20 voittoa ja kuusi nollapeliä. Hänen torjuntaprosenttinsa (92,2) oli liigan toiseksi paras. Runkosarjan lopussa hän joutui loukkaantumisen vuoksi sivuun kolmeksi viikoksi, mikä saattoi Jatkoaika.com-verkkolehden toimittaja Roni Sepposen mukaan vaikuttaa hänen pudotuspelisuoritukseensa. Tammikuussa 2023 hän teki Ässien kanssa vuoden mittaisen jatkosopimuksen, kuten taas jo saman vuoden marraskuussa kevääseen 2025 saakka. Kaudella 2023–2024 Rubin pelasi 50 runkosarjaottelussa yhteensä 3004.22 minuuttia, mikä oli SM-liigan maalivahdeista eniten.

### Maajoukkueura

Rubin on pelannut Ruotsin A-maajoukkueessa kolme ottelua. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenassa Tšekkiä vastaan. Rubin torjui Ruotsin 3–1-tappioon päättyneessä ottelussa 21 kertaa.

Muuta
-----

Rubin on maininnut esikuvaksen Henrik Lundqvistin.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2012–2013 | Hanhals IF | Division 2 | 20 | 10 | 9 | 0 | 1136 | 45 | 3 | 2.38 | 92,0 | 5 | 2 | 3 | 310 | 14 | 0 | 2.71 | 89,1 |
| 2013–2014 | Hanhals IF | Division 2 | 17 | 11 | 6 | 0 | 1007 | 36 | 2 | 2.14 | 93,4 | 2 | 0 | 2 | 118 | 7 | 0 | 3.56 | 87,0 |
| 2014–2015 | Tingsryds AIF | SuperElit | 43 | 13 | 29 | 0 | 2526 | 149 | 0 | 3.54 | 90,8 | – | – | – | – | – | – | – | – |
| 2015–2016 | Varberg HK | HockeyEttan | 24 | 9 | 13 | 0 | 1307 | 59 | 1 | 2.71 | 91,5 | – | – | – | – | – | – | – | – |
| 2016–2017 | Tingsryds AIF | Allsvenskan | 39 | 21 | 17 | 0 | 2275 | 73 | 1 | 1.93 | 93,9 | 5 | 2 | 3 | 266 | 15 | 1 | 3.38 | 90,2 |
| 2017–2018 | Tingsryds AIF | Allsvenskan | 42 | 18 | 23 | 0 | 2476 | 98 | 4 | 2.37 | 92,0 | – | – | – | – | – | – | – | – |
| 2018–2019 | Luleå HF | SHL | 12 | 6 | 4 | 0 | 653 | 26 | 1 | 2.39 | 90,3 | – | – | – | – | – | – | – | – |
| 2019–2020 | Frölunda HC | SHL | 25 | 12 | 10 | 0 | 1410 | 51 | 2 | 2.17 | 91,4 | – | – | – | – | – | – | – | – |
| 2020–2021 | Frölunda HC | SHL | 33 | 17 | 15 | 0 | 1868 | 78 | 3 | 2.51 | 90,0 | 3 | 0 | 1 | 137 | 10 | 0 | 4.36 | 83,6 |
| 2021–2022 | Frölunda HC | SHL | 23 | 12 | 18 | 0 | 1292 | 58 | 1 | 2.69 | 89,1 | 1 | 0 | 1 | 59 | 3 | 0 | 3.05 | 85,0 |
| 2022–2023 | Ässät | SM-liiga | 47 | 20 | 19 | 8 | 2714 | 97 | 6 | 2.14 | 92,2 | 8 | 3 | 5 | 435 | 20 | 0 | 2.76 | 89,8 |
| 2023–2024 | Ässät | SM-liiga | 50 | 17 | 19 | 14 | 3004 | 107 | 3 | 2.14 | 91,6 | – | – | – | – | – | – | – | – |

Lähteet
-------

* Niklas Rubin The Internet Hockey Databasessa (englanniksi)
* Niklas Rubin Eurohockey-sivustolla (englanniksi)
* Niklas Rubin *Elite Prospects*. Everysport Media Group AB.  (englanniksi)

### Viitteet

1. 1 2  Bradley Cooper *instagram.com*.  29.6.2022. HC Ässät Pori Oy. Viitattu 18.9.2022.
2. ↑  Heimo, Jussi: Fanien ennätysvyöry Poriin ei auttanut Ilvestä voittoon – "Ainutlaatuista kannustamista, johon ei vaikuta mitenkään, johdammeko tai olemmeko häviöllä" *Aamulehti*.  28.1.2023.  "Ilveksen fanit jaksoivat tappioasemasta huolimatta kannustaa äänekkäästi, mutta Ässien ykköstähti Niklas "Kung" Rubin torjui kaiken." Viitattu 5.8.2023.
3. 1 2 3 4 5 6  Niklas Rubin *Elite Prospects*. Everysport Media Group AB.  (englanniksi)
4. ↑  Målvakter klara för Varberg Hockey *laget.se/VarbergVipers*.  29.5.2015. Varberg Vipers. Viitattu 16.8.2022. (ruotsiksi)
5. 1 2  Niklas Rubin Eurohockey-sivustolla (englanniksi)
6. ↑  Tinggren, Oskar: Rubin återvänder till Tingsryd *taif.nu*.  29.5.2015. Tingsryds AIF. Viitattu 16.8.2022. (ruotsiksi)
7. ↑  Freijd, Johan: HV71 breddar målvaktssidan med Niklas Rubin *hv71.se*.  1.5.2017. HV71 Elitishockey AB. Viitattu 16.8.2022. (ruotsiksi)
8. ↑  Niklas Rubin Svensk mästare i HV/71 *norrahalland.se*.  1.5.2017. Norra Halland. Viitattu 16.8.2022. (ruotsiksi)
9. ↑  Niklas Rubin förlänger med TAIF *taif.nu*.  5.2.2017. Tingsryds AIF. Viitattu 16.8.2022. (ruotsiksi)
10. ↑  Hedlund, Robert: Fyra nya spelare till Luleå Hockey *luleahockey.se*.  30.3.2018. Luleå Hockey Drift AB. Viitattu 16.8.2022. (ruotsiksi)
11. ↑  HV71 - LHF (5-2) *stats.swehockey.se*.  22.9.2018. Svenska Ishockeyförbundet. Viitattu 11.4.2024. (englanniksi)
12. ↑  Bernhardsson, Viktor: HV71 tog säsongens första poäng *SHL.se*.  22.9.2018. SHL AB. Viitattu 5.9.2020. (ruotsiksi)
13. ↑  TIK - LHF (0-2) *stats.swehockey.se*.  2.3.2019. Svenska Ishockeyförbundet. Viitattu 11.4.2024. (englanniksi)
14. ↑  Gullbrand, Johannes: Rubin glänste när Luleå vann säkert *SHL.se*.  2.3.2019. SHL AB. Viitattu 5.9.2020. (ruotsiksi)
15. ↑  Pettersson Kymmer, Peter: Ettan kom... *frolundahockey.se*.  8.5.2019. Frölunda Hockey Club. Viitattu 16.8.2022. (ruotsiksi)
16. ↑  Pettersson Kymmer, Peter: Rubin förlänger *frolundahockey.se*.  10.2.2021. Frölunda Hockey Club. Viitattu 16.8.2022. (ruotsiksi)
17. ↑  Seppä, Lassi: Ruotsalainen Niklas Rubin torjuu ensi kaudella Ässien maalilla *Jatkoaika.com*.  4.5.2022. Jatkoaika r.y. Viitattu 16.8.2022.
18. ↑  Liuhala, Juhani: Niklas Rubin oli uransa ensimmäiset pelit sivussa loukkaantumisen takia – paluu toi Ässille voiton: "Onneksi se kesti vain kolme viikkoa" *satakunnankansa.fi*.  1.3.2023. Pori:  Sanoma Media Finland Oy. Viitattu 14.5.2023.
19. ↑  Ässien pelaaja-arviot 2022−23: Toivoa herättänyt kausi sisälsi myös pettymyksiä *Jatkoaika.com*.  18.4.2023. Jatkoaika r.y. Viitattu 5.8.2023.
20. ↑  Seppä, Lassi: Porilaisille loistouutisia − Niklas Rubin jatkaa Ässissä ensi kaudella *Jatkoaika.com*.  4.5.2022. Jatkoaika r.y. Viitattu 26.1.2023.
21. ↑  Niklas Rubin jatkaa Ässissä *assat.com*.  21.11.2023. HC Ässät Pori Oy. Viitattu 21.11.2023.
22. ↑  Maalivahtitilastot *liiga.fi*. Jääkiekon SM-liiga Oy. Viitattu 11.4.2024.
23. ↑  CZE - SWE (3-1) *stats.swehockey.se*.  5.11.2020. Svenska Ishockeyförbundet. Viitattu 16.8.2022. (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl